amitabh bachchan and madhuri dixit feature on elections campaign posters in pakistan
పాక్ ఎన్నికల్లో అమితాబ్, మాధురీ దీక్షిత్.. ఫొటోలు వైరల్!
పాకిస్థాన్‌లో మరో రెండు రోజుల్లో సార్వత్రిక ఎన్నికలు జరగనున్నాయి. ఈ నేపథ్యంలో పీటీఐ (పాకిస్థాన్‌ తెహ్రీక్‌ - ఎ - ఇన్సాఫ్‌) పార్టీకి చెందిన ఓ పోస్టర్‌ సోషల్‌మీడియాలో వైరల్‌ అవుతోంది.
Samayam Telugu | Updated:
Jul 23, 2018, 05:08PM IST
పాకిస్థాన్‌లో మరో రెండు రోజుల్లో (జులై 25) సార్వత్రిక ఎన్నికలు జరగనున్నాయి. ఈ నేపథ్యంలో పీటీఐ (పాకిస్థాన్‌ తెహ్రీక్‌ - ఎ - ఇన్సాఫ్‌) పార్టీకి చెందిన ఓ పోస్టర్‌ సోషల్‌మీడియాలో వైరల్‌ అవుతోంది. ఆ పోస్టర్లపై పార్టీ అభ్యర్థి ఫొటోతో పాటు బాలీవుడ్‌ దిగ్గజాలు అమితాబ్‌ బచ్చన్‌, మాధురీ దీక్షిత్‌ ఫొటోలు ఉండటమే అందుక్కారణం. పాకిస్థాన్‌లోని ముల్తాన్‌‌లో ఓ ప్రాంతం నుంచి పోటీ చేస్తున్న సర్దార్ అబ్బాస్ డోగార్ తన ఎన్నికల ప్రచారానికి సంబంధించిన పోస్టర్లలో బిగ్ బి, మాధురి ఫొటోలను వాడుకుంటున్నట్లు పాకిస్థానీ జర్నలిస్టు ఒకరు ట్వీట్ చేశారు.
ఈ పోస్టర్లపై నెటిజన్లు తమదైన శైలిలో కామెంట్లు పెడుతున్నారు. ‘పాకిస్థాన్ ఎన్నికల బరిలో బాలీవుడ్ దిగ్గజాలు మాధురి, అమితాబ్..’ అంటూ ఓ నెటిజన్ కామంట్ పెట్టగా, పాక్ రాజకీయాలను మరో స్థాయికి తీసుకెళ్లనున్న దిగ్గజాలు అంటూ మరో నెటిజన్ ఛలోక్తి విసిరారు.
‘భారతీయ సినిమాలను పాక్‌లో విడుదల చేయడాన్ని అడ్డుకుంటారు.. కానీ, బాలీవుడ్ నటీనటులను మాత్రం తమ ప్రచారం కోసం వాడుకుంటున్నారు’ అంటూ ఓ నెటిజన్ పెదవి విరిచాడు. పాక్‌లో బాలీవుడ్ సినిమాల విడుదలపై ఇటీవల పెద్ద ఎత్తున నిరసనలు వ్యక్తమవుతున్న విషయం తెలిసిందే.
Oh, khair. Sardar Dogar aap par Sardar Bachchan aur Sardarni Dixit qurban. https://t.co/SgW39qy30k
&mdash; Nadeem Farooq Paracha (@NadeemfParacha) 1532282380000
@NadeemfParacha When a legend take politics to a new level :P
&mdash; Hammad (@Hammad_Rza) 1532284905000
ఎన్నికల్లో పోటీ చేస్తున్న అభ్యర్థి.. అమితాబ్, మాధురితో పాటు ఓ చిన్నారి ఫొటోను కూడా వాడుకోవడం గమనార్హం. ఆ చిన్నారి ఎవరనే అంశంపై మాత్రం స్పష్టత లేదు. పాక్‌లో హిందువుల ఓట్లను ఆకర్షించడానికే సదరు అభ్యర్థి ఈ వినూత్న ప్రచారానికి తెరతీసినట్లు తెలుస్తోంది. బాలీవుడ్ దిగ్గజాలకు పాక్‌లోనూ ఫ్యాన్ ఫాలోయింగ్ భారీగానే ఉన్న విషయం తెలిసిందే.